A Kormányzati Tájékoztatási Központ közleményt adott ki a Transparency International korrupciós jelentését ismertető cikkünkre reagálva.

A közlemény a következő:

Tisztelt Szerkesztőség! Az alábbiakban küldjük a Kormányzati Tájékoztatási Központ reagálását a Transparency International 2018-as korrupciós listájával kapcsolatosan megjelent cikkükre. Ez egy közismerten bevándorláspárti Soros-szervezet jelentése, Soros-kampányának és nyomásgyakorlásának a része. Mindenféle ürüggyel támadják Magyarországot, amiért a magyar emberek úgy döntöttek, hogy nem akarják, hogy hazánkból is bevándorlóországot csináljanak. Üdvözlettel: Kormányzati Tájékoztatási Központ

A jelentésből kiderül, hogy a tavalyi évhez képest egy helyet javítottunk, azonban nincs okunk az örömre, Magyarország, Romániával, Görögországgal és Bulgáriával még mindig az Unió legkorruptabb országai között van.

Az állami intézményekben alacsony a bizalom, kétséges az igazságszolgáltatás függetlensége, gyenge a tulajdonjogok védelme. Rontja Magyarország korrupciós besorolását a média helyzete is a TI jelentése szerint. “A kormánypárthoz közel álló üzleti csoportok, oligarchák, sőt kormány-tisztségviselők médiapiaci bevásárlása jelenti a legnagyobb veszélyt a sajtószabadságra.“